Uue telehooaja künnisel tuleb Vikerhommikule kell 7.35 külla ETV meelelahutuspealik Urmas Vaino, et tutvustada 1. septembril alustavat uuenenud Terevisiooni ja kergitada saladuseloori ka teistelt uutelt saadetelt. Kell 8.40 helistame Poolasse kultuuriminister Indrek Saarele, kes jagab värskeid muljeid õhtusest võrkpallilahingust ning kirjeldab paari lausega eelseisvat kohtumist Poola kultuuriministriga. Kanuti Gildi saalis kantakse õige pea ette kõik 36 Shakespeare´i näidendit. Kuuest ülipõnevast päevast räägib kell 9.10 Priit Raud.